ตู้ไฟอบรักษาผู้ชายกามตายด้าน เหมือนแก้ซึมเศร้า
นักวิทยาศาสตร์เมืองมะกะโรนี แนะให้ใช้ตู้ไฟรักษาโรคกามตายด้านของกระทาชายทั้งหลาย,นักวิทยาศาสตร์ของมหาวิทยาลัยเซียนา ในอิตาลีได้แจ้งว่า ได้ทดลองใช้ตู้ไฟแบบเดียวกับที่ใช้รักษาคนไข้ซึมเศร้า มาใช้กับผู้ชายที่มีกามตายด้าน ปรากฏว่าได้ผลดี ช่วยให้ระดับฮอร์โมนเทสโทสเตอโรนเพิ่มขึ้นเริ่มเกิดความคึกคัก แต่ได้เตือนว่าอย่าเพิ่งเอาไปใช้รักษาอย่างจริงจังเลย พวกเขาได้ทดลองกับคนไข้เกือบ 50 ราย ใช้ตู้แสงอบนานรายละครึ่งชั่วโมงทุกเช้าเป็นเวลานาน 2 อาทิตย์ และเมื่อลองทดสอบปรากฏว่ากลุ่มที่ได้รับการรักษาโดยใช้ตู้ไฟที่สว่างจ้า ได้รับผลดีกว่าเพื่อน เพราะปรากฏว่ามีปริมาณฮอร์โมนเพิ่มขึ้นจาก 2.1 ขึ้นเป็น 3.6,ศาสตราจารย์ปาเกียว รินี หัวหน้านักวิจัยได้กล่าวว่า การที่ระดับฮอร์โมนขึ้นสูง แสดงว่าพวกเขาจะมีความสุขทางโลกมากขึ้น ตู้ไฟแต่ละตู้จะติดหลอดไฟฟลูออเรสเซนต์สว่างจ้า สว่างกว่าไฟฟ้าใช้กันตามบ้านไม่ต่ำกว่า 10 เท่า,ความจริงโรคนี้รักษาได้หลายทาง ตั้งแต่การฉีดฮอร์โมน ใช้ยาต้านความซึมเศร้า และยาอย่างอื่น แต่พวกเขาก็เชื่อว่า การรักษาด้วยตู้แสงจะเป็นประโยชน์มากกว่าในวันหน้า เพราะเหตุว่าไม่ก่อให้เกิดอาการผิดปกติอย่างอื่น แต่ในขณะนี้ยังไม่กล้าแนะนำให้ใช้กันตามสถานพยาบาล.
นักวิทยาศาสตร์ของมหาวิทยาลัยเซียนา ในอิตาลีได้แจ้งว่า ได้ทดลองใช้ตู้ไฟแบบเดียวกับที่ใช้รักษาคนไข้ซึมเศร้า มาใช้กับผู้ชายที่มีกามตายด้าน ปรากฏว่าได้ผลดี ช่วยให้ระดับฮอร์โมนเทสโทสเตอโรนเพิ่มขึ้นเริ่มเกิดความคึกคัก
โลกโศภิน,ตู้ไฟ,กามตายด้าน,ระดับฮอร์โมน,ฮอร์โมนเทสโทสเตอโรน,การรักษาด้วยตู้แสง